6Bara ba Benjamine ke Bela, Bekere, le Jediaele; ba bararo. 7Bara ba Bela ke Etsbone, Ussi, Usiele, Jerimothe, le Iri; ba bahlano; e ne e le dihlooho matlung a bontata bona, banna ba bahale; masikeng a bona ha ba balwa, e ne e le dikete tse mashome a mabedi a metso e mmedi tse nang le mashome a mararo a metso e mene. 8Bara ba Bekere ke Semira, Joashe, Eliesere, Eleoenai, Omri, Jerimothe, Abija, Anathothe, le Alamethe. Bao kaofela ke bara ba Bekere. 9Ha ba balwa ka lesika la bona le meloko ya bona, ho uwa ka dihlooho tsa matlo a bontata bona, banna ba bahale, ba etsa kete tse mashome a mabedi tse nang le makgolo a mabedi. 10Hape, mora wa Jediaele ke Bilhane; bara ba Bilhane ke Jeushe, Benjamine, Ehude, Kenaana, Sethane, Tarshishe, le Akishahare. 11Bao kaofela ke bara ba Jediaele, ha ho uwa ka dihlooho tsa matlo a bontata bona, e le banna ba bahale, banna ba dikete tse leshome le metso e supileng tse nang le makgolo a mabedi, ba loketseng ho futuha le ho lwana.